I Heard It Through the Grapevine

«I Heard It Through the Grapevine» er ein song skriven av Norman Whitfield og Barrett Strong for Motown Records i 1966, og gjort kjend av Marvin Gaye som gav han ut på singel i oktober 1968 på Motown sin Tamla-etikett.

Han vart opphavleg spelt inn av Smokey Robinson & the Miracles i 1966, ein versjon som vart avslått av Motown-eigaren Berry Gordy, som bad  Whitfield og Strong om å gjere han mektigare. Etter innspeling av songen med Marvin Gaye i 1967, som Gordy òg avslo, produserte Whitfield ein versjon med Gladys Knight & the Pips, som Gordy gjekk med på å gje ut som singel i september 1967, og som gjekk til andreplass på Billboard-lista. Marvin Gaye-versjonen kom ut på albumet hans In the Groove i 1968, der han vart lagt merke til av radiostasjonar. Dette gjorde at Gordy gjekk med på å gje ut songen på singel i oktober 1968. Han gjekk til topps på Billboard-lista og vart liggande der i sju veker frå desember 1968 til januar 1969 og vart den største hitten til Motown på den tida.

Gaye-innspelinga har sidan vorte ein soul-klassikar og i 2004 vart han plasert på lista til Rolling Stone over dei 500 beste songane gjennom tidene. Han vart òg innlemma i Grammy Hall of Fame.

I tillegg til at han vart spelt inn av fleire andre Motown-artistar, er songen spelt inn av mange andre musikarar, som Creedence Clearwater Revival, som lagde ein elleve minuttar lang versjon for Cosmo's Factory i 1970.

Lovord
Gaye-innspelinga har vorte ein soul-klassikar. I 2004 vart han plassert på 80. plass på lista til Rolling Stone over dei 500 beste songane gjennom tidene. I ei ny liste publisert i 2011 vart songen flytta ned til 81. plass.

Til minne om 50-årsjubieleet for Billboard Hot 100 i juni 2008 vart Marvin Gaye-versjonen rangert på 65. plass på ei liste over tidenes beste songar. Han vart òg innlemma i Grammy Hall of Fame.

Lister

Marvin Gaye-versjonen
Liste (1968-1969)PlasseringAustralia (Go-Set Top 40)40Canada RPM Top Singles8Frankrike (SNEP) You have to use the index at the top of the page and search "Marvin Gaye"88Irish Singles Chart Only results when searching "I heard it through the grapevine"7Sør-Afrika3UK (Official Charts Company)1U.S. Billboard Hot 1001U.S. Billboard Hot R&B Singles1
Liste (1986) (nyutgjeving)PlasseringIrish Singles Chart4UK (Official Charts Company)8
Liste (2009)PlasseringBelgia (Ultratop 50 Back Catalogue Singles Flanders)22

Creedence Clearwater Revival-versjonen
Liste (1970)PlasseringFrankrike (SNEP) You have to use the index at the top of the page and search "Creedence Clearwater Revival"28
Liste (1973)Plassering
Liste (1976)PlasseringCanada RPM Top Singles76U.S. Billboard Hot 10043

Soultans-versjonen
Liste (1996-1997)Plassering

Kjelder

 John Covach, Mark Spicer, Sounding Out Pop: Analytical Essays in Popular Music,  2010, University of Michigan Press
 Bill Dahl, Motown: The Golden Years, 2011, Krause Publications
 David N. Howard, Sonic Alchemy: Visionary Music Produsentar and Their Maverick Recordings, 2004, Hal Leonard Corporation
 Gerald Posner, Motown : Music, Money, Sex, and Power, 2002, New York: Random House, ISBN 0-375-50062-6

Kategori:Songar frå 1967
Kategori:Singlar frå 1967
Kategori:Singlar frå 1968
Kategori:Singlar frå 1981
Kategori:Marvin Gaye-songar
Kategori:Gladys Knight & the Pips-songar
Kategori:Creedence Clearwater Revival-songar
Kategori:The Miracles-songar
Kategori:Trini Lopez-songar
Kategori:Michael McDonald-songar
Kategori:Songar på toppen av Billboard-lista
Kategori:Nummer-ein-singlar i Storbritannia
Kategori:Grammy Hall of Fame Award
Kategori:Songar skrivne av Barrett Strong
Kategori:Songar skrivne av Norman Whitfield
Kategori:Motown-songar
Kategori:Songar produserte av Norman Whitfield
 081